Sinijärve sõnul võis ta olla umbes seitsmendas klassis, kui ühel suvel Lohusalu ja Laulasmaa kandis kohtas ta Anton Vainot.

Moskvast Eestisse perega suvitama tulnud Vaino käis Uno Loobi juures kitarrimängu õppimas. Lisaks oli tal palju välismaa plaate, mida sai tema juures suvilas kuulata. Sinijärv meenutas, et tollal kuulasid nad Quiet Riotit ning Mötley Crüe'd.

Vaino ei rääkinud kuigi hästi eesti keelt ega Sinijärv vene keelt, aga kuidagi saadi omavahel segakeeles suheldud.

Vaino nimetati täna Vene presidendi administratsiooni juhiks, mis on Venemaa võimuhierarhias väga mõjukas amet. Vaino kohta on Venemaal väga vähe teada, sest ta on teadlikult end varju hoidnud.

Sinijärv arvas aga, et tollal, umbes 80. keskel, kui nad kohtusid, et saanud Vaino liiga vaikse loomuga poiss olla. Pigem arvas ta, et praeguse aja Venemaal tasubki pigem varju hoida.

"Täiesti normaalne sell. Vahva kutt, trehvasime metsa all ja hakkasime juttu rääkima," ütles Sinijärv.

Anton Vaino sai selle suvila omale päranduseks. 2013. aasta suvel müüs ta selle maha ja praeguseks peaks see olema lammutatud.

